આ વર્ષ નાણાકીય દૃષ્ટિએ ચઢ-ઊતર થયા કરે. નાણાં મળે ખરાં પણ ક્યાં ખર્ચ થાય તે ધારણાં બાંધવી મુશ્કેલ રહે. નાણાં વગર આપનું કોઈ કામ અટકશે નહીં, પણ મૂંઝવણ જરૂર રહ્યા કરે. આપ સ્ફુર્તિ સાથે કામ કરશો. કોઈને વ્યાજે નાણાં આપશો તે ક્યારે પાછા આવશે તે વિચારવું અઘરું બને માટે લાંબાગાળાનો વિચાર કરી આગળ વધશો. નોકરીમાં આપને ધીમે ધીમે સફળતા અપાવે. શરૂમાં આપ મનથી નોકરી કરો, પરંતુ સમય જતાં નોકરીથી અરુચિ થાય અને ધંધા તરફ ધ્યાન દોરાય. પોતાનો ધંધો સ્થાપી આવકની શરૂઆત કરી શકો છો. નવો ધંધો શરૂ કર્યો હોય તો થોડો સમય આવક માટે એટલે કે નફા માટે રાહ જોવી પડે, પરંતુ લાભ થાય. ભાગીદારીવાળા ધંધામાં મતભેદ-વિવાદના કારણે શાંતિ-રાહત જણાય નહીં. વ્યવસાયમાં એકાઉન્ટ ક્લીયર રાખવું આપના માટે જરૂર બને.